|  |
| --- |
| Številka: 007-47/2024-21 |
| Ljubljana, dne 10. 01. 2025 |
| EVA 2024-1911-0022 |
| **GENERALNI SEKRETARIAT VLADE REPUBLIKE SLOVENIJE****gp.gs@gov.si** |
| ZADEVA: Predlog Uredbe o spremembah in dopolnitvah Uredbe o organizaciji in delovanju sistema opazovanja, obveščanja in alarmiranja – predlog za obravnavo |
| 1. Predlog sklepov vlade: |
| Na podlagi drugega odstavka 49. in tretjega odstavka 56. člena Zakona o varstvu pred naravnimi in drugimi nesrečami (Uradni list RS, št. 51/06 – uradno prečiščeno besedilo, 97/10, 21/18 – ZNOrg in 117/22) je Vlada Republike Slovenije na \_\_\_\_ redni seji, dne \_\_\_\_\_\_, sprejela naslednjiS K L E PVlada Republike Slovenije je izdala Uredbo o spremembah in dopolnitvah Uredbe o organizaciji in delovanju sistema opazovanja, obveščanja in alarmiranja in jo objavi v Uradnem listu Republike Slovenije.  Barbara Kolenko Helbl GENERALNA SEKRETARKAPriloga:* Uredba o spremembah in dopolnitvah Uredbe o organizaciji in delovanju sistema opazovanja, obveščanja in alarmiranja

Prejmejo:* Ministrstvo za obrambo,
* Služba Vlade Republike Slovenije za zakonodajo,
* Urad Vlade Republike Slovenije za komuniciranje.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * Leon Behin, generalni direktor Uprave Republike Slovenije za zaščito in reševanje.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri obravnavi gradiva:** |
| **/** |
| 5. Kratek povzetek gradiva: |
| S predlogom Uredbe o spremembah in dopolnitvah Uredbe o organizaciji in delovanju sistema opazovanja, obveščanja in alarmiranja (v nadaljnjem besedilu: predlog uredbe) se opredeljujejo stopnje kritičnosti dogodka, za katere mora sistem javnega obveščanja in alarmiranja s posredovanjem opozorilnih obvestil, omogočati različne vrste alarmiranja. Predlog uredbe tako usklajuje Uredbo o organizaciji in delovanju sistema opazovanja, obveščanja in alarmiranja (Uradni list RS, št. 105/07, 39/23 in 89/23 – popr.; v nadaljnjem besedilu: uredba) z določbo tretjega odstavka 3. člena Uredbe o vzpostavitvi in zagotavljanju sistema javnega obveščanja in alarmiranja prek javnih mobilnih omrežij (Uradni list RS, št. 127/23; v nadaljnjem besedilu: uredba o zagotavljanju sistema alarmiranja prek javnih mobilnih omrežij). |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije |  NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:/ |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
|  |
| 7.b Predstavitev ocene finančnih posledic pod 40.000 EUR:/ |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE.
* Združenju občin Slovenije ZOS: NE.
* Združenju mestnih občin Slovenije ZMOS: NE.
 |
| 9. Predstavitev sodelovanja javnosti:Predlog uredbe je bil 10. 10. 2024 objavljen na portalu e-demokracija. Prejeli smo pripombe enega državljana, na katere smo tudi ustrezno odgovorili. |
| Gradivo je bilo predhodno objavljeno na spletni strani predlagatelja: | NE |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
|  **Mag. Borut Sajovic** **MINISTER**   |

Poslano:

* naslovnik,
* URSZR,
* SGS.

**PRILOGA 3 (jedro gradiva):**

**PREDLOG**

**EVA 2024-1911-0022**

Na podlagi drugega odstavka 49. in tretjega odstavka 56. člena Zakona o varstvu pred naravnimi in drugimi nesrečami (Uradni list RS, št. 51/06 – uradno prečiščeno besedilo, 97/10, 21/18 – ZNOrg in 117/22) Vlada Republike Slovenije izdaja

**U R E D B O**

**o spremembah in dopolnitvah** **Uredbe o organizaciji in delovanju sistema opazovanja, obveščanja in alarmiranja**

**1. člen**

V Uredbi o organizaciji in delovanju sistema opazovanja, obveščanja in alarmiranja (Uradni list RS, št. 105/07, 39/23 in 89/23 – popr.) se v 1. členu v prvem odstavku vejica za besedo »državnega« nadomesti z besedo »in«, besedilo »in območnih« pa se črta.

**2. člen**

V 2. členu se v napovednem besedilu v prvem stavku črta besedilo »telefaksu,«.

**3. člen**

V 3. členu se v prvem odstavku za besedo »navesti« doda besedilo »stopnjo kritičnosti dogodka iz 3.a člena,«, za besedilom »nadaljnjih možnih posledicah« pa se dodata vejica in besedilo »območjih, ki jih lahko možne posledice prizadenejo«.

**4. člen**

Za 3. členom se doda nov, 3.a člen, ki se glasi:

**»3.a člen**

**(stopnji kritičnosti dogodka)**

Stopnji kritičnosti dogodka sta:

* stopnja bližajoče se nevarnosti, ki je podana v primeru bližajoče se nevarnosti naravne in druge nesreče;
* stopnja neposredne nevarnosti, ki je podana ob nevarnosti poplave, radiološki in kemični nevarnosti, večjem požaru, nevarnosti vojaškega napada ter ob drugi nevarnosti, ki neposredno ogroža življenje ali zdravje ljudi, živali, premoženje in kulturno dediščino v posameznem naselju ali na širšem poseljenem območju.«.

**5. člen**

V 5. členu se četrti odstavek črta.

**6. člen**

V 6. členu se v prvem odstavku za besedilom »Republike Slovenije« vejica nadomesti z besedo »in«, za besedilom »v regijskih« pa se črta besedilo »in območnih«.

**7. člen**

V 7. členu se v prvem odstavku v dvanajsti alineji za besedo »dnevne« vejica nadomesti z besedo »in«, za besedo »izredne« pa se črtata vejica in besedilo »obdobne in letne«.

**8. člen**

V 8. členu se v prvem odstavku:

* + črta deseta alineja;
	+ v devetnajsti alineji črta besedilo »pripravljajo in«;
	+ v enaindvajseti alineji beseda »zagotavljajo« nadomesti z besedo »omogočajo«.

**9. člen**

9. člen se črta.

**10. člen**

Naslov IV. poglavja se spremeni tako, da se glasi: »IV. ALARMIRANJE IN OBVEŠČANJE«.

**11. člen**

V 10. členu se v prvem odstavku v prvem stavku za besedilom »in pomoči« doda besedilo »s proženjem siren«.

**12. člen**

Za 10. členom se doda nov, 10.a člen, ki se glasi:

»**10.a člen**

**(obveščanje s pošiljanjem opozorilnih obvestil)**

(1) Obveščanje prebivalstva s pošiljanjem opozorilnih obvestil prek mobilnih in drugih komunikacijskih omrežij se izvaja kot enoten sistem obveščanja in alarmiranja v okviru avtonomnega informacijsko-komunikacijskega sistema za vodenje in izvajanje zaščite, reševanja in pomoči. Organizira ga Uprava Republike Slovenije za zaščito in reševanje tako, da ga je mogoče upravljati in prebivalstvo obveščati na lokalni, regijski ali državni ravni.

(2) Obveščanje prebivalstva s pošiljanjem opozorilnih obvestil prek mobilnih in drugih komunikacijskih omrežij izvajajo Center za obveščanje Republike Slovenije in regijski centri za obveščanje.«.

**13. člen**

12. člen se spremeni tako, da se glasi:

»**12. člen**

**(uporaba in pomen alarmnih znakov ter pošiljanje opozorilnih obvestil)**

(1) O alarmiranju oziroma uporabi znakov za alarmiranje iz prve, druge in tretje alineje prvega odstavka prejšnjega člena ter o pošiljanju opozorilnih obvestil odločajo Vlada Republike Slovenije, minister, pristojen za varstvo pred naravnimi in drugimi nesrečami, župan, državni, regijski ali občinski poveljniki Civilne zaščite ali njihovi namestniki, generalni direktor Uprave Republike Slovenije za zaščito in reševanje ali njegov namestnik, predstojniki izpostav Uprave Republike Slovenije za zaščito in reševanje ali predstojnik občinske službe, pristojne za varstvo pred naravnimi in drugimi nesrečami, vodje intervencij ter pooblaščene osebe gospodarskih družb, zavodov in drugih organizacij iz tretjega odstavka 10. člena te uredbe. O alarmiranju in pošiljanju opozorilnih obvestil lahko odločajo tudi druge osebe, če jih pooblasti Vlada Republike Slovenije ali župan.

(2) Za alarmiranje prebivalstva zaradi bližajoče se nevarnosti se uporabi znak za opozorilo na nevarnost. Center za obveščanje Republike Slovenije oziroma pristojni regijski center za obveščanje mora takoj po tem znaku po radiu, televiziji in na druge predvidene načine prebivalce na ogroženem območju obvestiti o nevarnosti ter jim posredovati opozorilna obvestila in napotke za ravnanje oziroma osebno in vzajemno zaščito v skladu z načrti zaščite in reševanja ter odločitvami Vlade Republike Slovenije, župana, pristojnih poveljnikov Civilne zaščite ali njihovih namestnikov, Uprave Republike Slovenije za zaščito in reševanje oziroma občinske službe, pristojne za varstvo pred naravnimi in drugimi nesrečami, ter vodje intervencij.

(3) Za alarmiranje prebivalstva zaradi neposredne nevarnosti se uporabi znak za neposredno nevarnost. Znak za neposredno nevarnost se uporabi kot gasilski znak pod pogoji in na način, določen s to uredbo, tudi za aktiviranje gasilcev na določenih območjih države. Center za obveščanje Republike Slovenije oziroma pristojni regijski center za obveščanje mora takoj po tem znaku po radiu, televiziji in na druge predvidene načine prebivalce na ogroženem območju obvestiti o nevarnosti ter jim posredovati opozorilna obvestila in napotke za osebno in vzajemno zaščito v skladu z načrti zaščite in reševanja ter odločitvami Vlade Republike Slovenije, župana, pristojnih poveljnikov Civilne zaščite ali njihovih namestnikov, Uprave Republike Slovenije za zaščito in reševanje ter njenih izpostav ali občinske službe, pristojne za varstvo pred naravnimi in drugimi nesrečami, ter vodje intervencij.

(4) Opozorilna obvestila in obvestila o nevarnosti oziroma neposredni nevarnosti iz drugega in tretjega odstavka tega člena ter konkretne napotke za ravnanje oziroma osebno in vzajemno zaščito v zvezi s konkretno nevarnostjo ali nesrečo pripravijo in pristojnemu centru za obveščanje posredujejo Vlada Republike Slovenije, župan, pristojni poveljniki Civilne zaščite ali njihovi namestniki, Uprava Republike Slovenije za zaščito in reševanje ali njene izpostave oziroma občinske službe, pristojne za varstvo pred naravnimi in drugimi nesrečami, ter vodje intervencij.

(5) Znak za konec nevarnosti se po odločitvi pristojnih oseb in organov iz prvega odstavka tega člena obvezno uporabi po koncu nevarnosti, zaradi katere je bil dan znak za neposredno nevarnost.

(6) Znak za preizkus siren se uporabi vsako prvo soboto v mesecu ob 12. uri. Preizkus sistema javnega obveščanja in alarmiranja s posredovanjem opozorilnih obvestil prek javnih mobilnih ali drugih komunikacijskih omrežij se izvede najmanj enkrat letno. Izvedejo ga centri za obveščanje kot redni preizkus sistema javnega alarmiranja, za katerega ni potrebna odločitev ali soglasje pristojnih ali pooblaščenih oseb.

(7) Zahteva za alarmiranje, ki jo prejmejo centri za obveščanje, mora vedno, po možnosti v pisni obliki, vsebovati tudi besedilo, ki ga center za obveščanje po alarmiranju posreduje javnosti preko sredstev javnega obveščanja.«.

**14. člen**

V 16. členu se v prvem odstavku v prvem stavku za besedilom »Proženje siren« doda besedilo »ali pošiljanje opozorilnih obvestil«, v drugem stavku pa se za besedilom »proženje siren« doda besedilo »ali pošiljanje opozorilnih obvestil«.

**15. člen**

Besedilo 17. člena se spremeni tako, da se glasi:

»(1) Regijski centri za obveščanje lahko prožijo sirene za javno alarmiranje ali pošiljajo opozorilna obvestila na podlagi odločitev ali zahteve pristojnih oseb iz prvega odstavka 12. člena te uredbe. Če je z načrti zaščite in reševanja ali z načrti za alarmiranje za določeno nevarnost ali nesrečo določeno, da ni potrebna predhodna odločitev pristojne osebe, pristojni javni uslužbenci v regijskem centru za obveščanje prožijo sirene javnega alarmiranja ali pošiljajo opozorilna obvestila samostojno, brez odlašanja pa o izvršenem alarmiranju obvestijo pristojne osebe iz prvega odstavka 12. člena te uredbe ali njihove namestnike. Pred proženjem siren javnega alarmiranja ali pošiljanjem opozorilnih obvestil pristojni javni uslužbenci preverijo resničnost podatkov, na podlagi katerih izvedejo alarmiranje.

(2) Pristojni javni uslužbenci v regijskih centrih za obveščanje lahko izjemoma na podlagi odločitve vodje centra za obveščanje ali njegovega namestnika, ne glede na prejšnji odstavek, prožijo sirene za javno alarmiranje ali pošiljajo opozorilna obvestila, če prejmejo zanesljive podatke o neposredni ogroženosti ljudi in premoženja zaradi določene nevarnosti ali nesreče, zanjo pa ne obstaja načrt za alarmiranje. Pred proženjem siren ali pošiljanjem opozorilnih obvestil v skladu s tem odstavkom pristojni javni uslužbenci v regijskih centrih za obveščanje pridobijo mnenje osebe, pristojne za odločanje o uporabi znakov za alarmiranje in pošiljanju opozorilnih obvestil, če je to mogoče, ter preverijo podatke o neposredni ogroženosti v obsegu, ki ga dopuščajo nastale razmere. O izvršenem javnem alarmiranju in pošiljanju opozorilnih obvestil brez odlašanja obvestijo osebe, pristojne za alarmiranje iz prvega odstavka 12. člena te uredbe.

(3) Regijski centri za obveščanje poročajo v vseh primerih uporabe znakov za alarmiranje in pošiljanja opozorilnih obvestil oziroma javnega alarmiranja, razen rednega preizkusa siren in preizkusa sistema javnega obveščanja in alarmiranja s posredovanjem opozorilnih obvestil prek javnih mobilnih ali drugih komunikacijskih omrežij, Centru za obveščanje Republike Slovenije na predpisan način.«.

**KONČNA DOLOČBA**

**16. člen**

**(začetek veljavnosti)**

Ta uredba začne veljati petnajsti dan po objavi v Uradnem listu Republike Slovenije.

Št.

Ljubljana, dne

EVA 2024-1911-0022

Vlada Republike Slovenije

dr. Robert Golob

 predsednik

**OBRAZLOŽITEV**

I. UVOD

1. Pravna podlaga

Pravno podlago za predlagano uredbo določa drugi odstavek 49. in tretji odstavek 56. člena Zakona o varstvu pred naravnimi in drugimi nesrečami (Uradni list RS, št. 51/06 – uradno prečiščeno besedilo, 97/10, 21/18 – ZNOrg in 117/22), ki Vlado Republike Slovenije pooblašča, da podrobneje uredi organizacijo in delovanje sistema opazovanja, obveščanja in alarmiranja.

2. Rok za izdajo uredbe ni zakonsko določen.

3. Splošna obrazložitev predloga uredbe

S predlogom uredbe se opredelita stopnji kritičnosti dogodka, za kateri mora sistem javnega obveščanja in alarmiranja s posredovanjem opozorilnih obvestil omogočati različne vrste alarmiranja. Predlog uredbe tako usklajuje Uredbo o organizaciji in delovanju sistema opazovanja, obveščanja in alarmiranja (Uradni list RS, št. 105/07, 39/23 in 89/23 – popr.; v nadaljnjem besedilu: uredba) z določbo tretjega odstavka 3. člena Uredbe o vzpostavitvi in zagotavljanju sistema javnega obveščanja in alarmiranja prek javnih mobilnih omrežij (Uradni list RS, št. 127/23; v nadaljnjem besedilu: uredba o zagotavljanju sistema alarmiranja preko javnih mobilnih omrežij). Uskladitev tako omogoči možnost pošiljanja opozorilnih obvestil preko javnih mobilnih omrežij ter določi pristojnost in način obveščanja in alarmiranja prebivalcev preko javnih mobilnih omrežij. Vsebinske zahteve iz desetega odstavka 5. člena uredbe o zagotavljanju sistema alarmiranja preko javnih mobilnih omrežij pa sta organ in operater uskladila ter jih uredila z internim aktom (dokument št. 382-1/2024-27 – DGZR z dne 3. 4. 2024).

II. VSEBINSKA OBRAZLOŽITEV PREDLAGANIH REŠITEV

**K 1. členu**

V 1. členu se črta besedilo »območni«, saj območni centri za obveščanje v praksi ne delujejo.

**K 2. členu**

V 2. členu se črta besedilo »po telefaksu«, saj se za obveščanje o dogodkih, pomembnih za varstvo pred naravnimi in drugimi nesrečami, telefaksi v praksi ne uporabljajo več.

**K 3. členu**

V 3. členu se doda besedilo »stopnjo kritičnosti dogodka« in besedilo »območjih, ki jih lahko možne posledice prizadenejo«. V obeh primerih gre za vsebino podatka o nevarnosti in nesreči, ki ga mora poročevalec iz 2. člena predlagane uredbe posredovati pristojnemu centru za obveščanje.

**K 4. členu**

Doda se nov 3.a člen z naslovom »stopnji kritičnosti dogodka«, s katerim se določita in opredelita stopnji kritičnosti dogodka. Stopnji sta bili vsebinsko opredeljeni v 12. členu veljavne uredbe, zaradi načela jasnosti pa je navedena opredelitev zdaj dodana v novi 3.a člen.

**K 5. členu**

V 5. členu se črta četrti odstavek, saj območni centri za obveščanje v praksi ne delujejo.

**K 6. členu**

V 6. členu se iz besedila črta besedilo »in območnih«, saj območni centri za obveščanje v praksi ne delujejo.

**K 7. členu**

V 7. členu se iz besedila črta besedilo »obdobne in letne«, saj Center za obveščanje Republike Slovenije pripravlja ter posreduje zgolj dnevne in izredne informativne biltene.

**K 8. členu**

V prvem odstavku 8. člena se črta deseta alineja, saj območni centri za obveščanje v praksi ne delujejo, v devetnajsti alineji se črta besedilo »pripravljajo in«, saj že od leta 2011 dnevne in izredne informativne biltene pripravlja Center za obveščanje Republike Slovenije, regijski centri za obveščanje pa jih zgolj posredujejo prejemnikom v regiji, v enaindvajseti alineji tega odstavka pa se beseda »zagotavljajo« nadomesti z bolj ustrezno besedo »omogočajo«, saj beseda »zagotavljajo« pomeni, da alarmni sistemi sami zagotavljajo varnost prebivalstva, čemur pa ni tako.

**K 9. členu**

Črta se 9. člen, saj območni centri za obveščanje v praksi ne delujejo.

**K 10. členu**

Spremeni se naslov VI. poglavja, s katerim se postavi ločnico med alarmiranjem in obveščanjem prebivalstva s pošiljanjem opozorilnih obvestil.

**K 11. členu**

V prvem odstavku 10. člena se doda besedilo »s proženjem siren«, saj gre pri alarmiranju prebivalstva za opozarjanje na nevarnost s pomočjo zvočnih signalov.

**K 12. členu**

Doda se nov 10.a člen z naslovom »obveščanje s pošiljanjem opozorilnih obvestil«, s katerim se opredeli obveščanje s pošiljanjem opozorilnih obvestil prek mobilnih in drugih komunikacijskih omrežij.

**K 13. členu**

V 12. členu se v prvem odstavku dopolnijo določbe o subjektih, ki odločajo o alarmiranju oziroma o uporabi znakov za alarmiranje, tudi za pošiljanje opozorilnih sporočil. Vodje intervencij, ki vodijo intervencije ob izrednih dogodkih neposredno na terenu, ter pooblaščene osebe gospodarskih družb zavodov in drugih organizacij, ki uporabljajo ali proizvajajo nevarne snovi, so prav tako lahko odločevalci, ki odločajo o alarmiranju, zato je bilo treba določbo dopolniti.

**K 14. člen**

V 16. členu se v prvem odstavku v prvem in drugem stavku za besedilom »proženje siren« doda besedilo »ali pošiljanje opozorilnih obvestil«. S tem se uredi tudi pošiljanje opozorilnih obvestil kot način alarmiranja na območju države ali dela države.

**K 15. členu**

V 17. členu se v prvem in drugem odstavku za besedilom »sirene za javno alarmiranje« oziroma »sirene javnega alarmiranja« in za besedilom »proženjem siren« v vseh sklonih doda besedilo »ali pošiljajo opozorilna obvestila« v ustreznem sklonu. S tem se uredi tudi pošiljanje opozorilnih obvestil kot način alarmiranja v regijah in obveznost poročanja o tem. Besedilo navedenega člena je tako zaradi jasnosti zapisano kot spremenjeno.

**K 16. členu**

Določen je splošni petnajstdnevni rok za uveljavitev uredbe.

 MINISTRSTVO ZA OBRAMBO